אלפריד פייטון

אלפריד פייטון הבן (באנגלית: .Elfrid Payton, Jr; נולד ב-22 בפברואר 1994) הוא כדורסלן אמריקאי, המשחק בעמדת הרכז בקבוצת אינדיאנה מאד אנטס מליגת הפיתוח של ה-NBA.

נעורים וקריירת מכללות
פייטון נולד בעיר גרנטה שבלואיזיאנה, בנם של אלפריד ודניאלה פייטון ואח לחמש אחיות. אביו היה שחקן פוטבול מקצועני. בנעוריו שיחק פייטון כדורסל ופוטבול, אך בעקבות הוריקן קתרינה פורקה נבחרת הפוטבול של בית הספר ופייטון נותר להתמקד בכדורסל. הוא סיים את לימודי התיכון כבר בגיל 16.

הוא למד באוניברסיטת לואיזיאנה בלפאייט ושיחק בנבחרת הכדורסל המקומית. בעונתו השלישית רשם ממוצעים של 19.2 נקודות, 5.9 אסיסטים, 6 ריבאונדים ו-2.3 חטיפות למשחק. הוא נבחר בתום העונה לשחקן ההגנה המצטיין ב-NCAA. ב-2013 היה חבר בסגל נבחרת ארצות הברית עד גיל 19 שזכתה באליפות העולם בכדורסל, שהתקיימה בפראג שבצ'כיה. באליפות השיג ממוצעים של 6.1 נקודות, 3.3 ריבאונדים ו-2.2 אסיסטים למשחק. פייטון בחר לוותר על שנתו האחרונה באוניברסיטה והעמיד עצמו לבחירה בדראפט ה-NBA.

קריירה מקצועית
אורלנדו מג'יק
בדראפט ה-NBA 2014 נבחר פייטון במקום העשירי על ידי פילדלפיה 76', ומיד הועבר בטרייד לאורלנדו מג'יק בתמורה לדריו שאריץ', בחירה עתידית בסיבוב הראשון ובחירה עתידית בסיבוב השני. את עונתו הראשונה ב-NBA התחיל כרכז הפותח של אורלנדו מג'יק אך לאחר 10 משחקים איבד את מקומו בחמישייה. הוא חזר להיות הרכז המוביל החל מהמשחק ה-30 של הקבוצה ועד לתום העונה. ב-18 במרץ 2015 השיג את הטריפל דאבל הראשון בקריירה שלו, עם 15 נקודות, 12 אסיסטים ו-10 ריבאונדים במשחק מול דאלאס מאבריקס. במשחקו הבא, יומיים לאחר מכן רשם שוב טריפל דאבל, עם 22 נקודות, 10 אסיסטים ו-10 ריבאונדים בניצחון קבוצתו על פורטלנד טרייל בלייזרס. פייטון היה בכך לרוקי הראשון מאז אנטואן ווקר ב-1997 שהשיג שני טריפל דאבלים רצופים. בסיום עונתו הראשונה ב-NBA נבחר לחמישיית הרוקיז של העונה.

פיניקס סאנס
בפברואר 2018, לאחר כ-3 עונות וחצי באורלנדו, הועבר בטרייד לפיניקס סאנס בתמורה לבחירת דראפט עתידית.

ניו אורלינס פליקנס
לקראת עונת  חתם פייטון על חוזה לעונה אחת בניו אורלינס פליקנס. בין ה-10 ל-18 במרץ 2019 השיג טריפל דאבל בחמישה משחקים רצופים, ובכך היה השחקן החמישי בלבד בתולדות הליגה שרושם הישג זה.

ניו יורק ניקס
ב-9 ביולי 2019 חתם על חוזה בניו יורק ניקס.

החזרה לפיניקס
באוגוסט 2021 חתם פייטון על חוזה בפיניקס סאנס, בה שיחק בעבר בשנת 2018.

סטטיסטיקות הקריירה ב-NBA
בעונה הסדירה
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   אורלנדו  82  63  30.4  0.425  0.262  0.551  4.3  6.5  1.7  0.2  8.9   אורלנדו  73  69  29.4  0.436  0.326  0.589  3.6  6.4  1.2  0.3  10.7   אורלנדו  82  58  29.4  0.471  0.274  0.692  4.7  6.5  1.1  0.5  12.8   אורלנדו  44  44  28.6  0.520  0.373  0.632  4.0  6.3  1.5  0.4  13.0   פיניקס  19  19  29.0  0.435  0.200  0.685  5.3  6.2  1.0  0.3  11.8   ניו אורלינס  42  42  29.8  0.434  0.314  0.743  5.2  7.6  1.0  0.4  10.6   ניו יורק  45  36  27.7  0.439  0.203  0.570  4.7  7.2  1.6  0.4  10.0   ניו יורק  63  63  23.6  0.432  0.286  0.682  3.4  3.2  0.7  0.1  10.1   פיניקס  50  1  11.0  0.383  0.222  0.375  1.8  2.0  0.5  0.1  3.0 קריירה   500  395  26.8  0.447  0.287  0.623  4.0  5.7  1.2  0.3  10.1

בפלייאוף ה-NBA 
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   ניו יורק  2  2  6.5  0.000  0.000  0.500  0.0  0.5  0.5  0.0  0.5   פיניקס  2  0  3.8  0.667  0.000  0.000  0.0  1.5  0.0  0.0  2.0 קריירה   4  2  5.2  0.250  0.000  0.500  0.0  1.0  0.3  0.0  1.3

קישורים חיצוניים

 פרופיל, באתר אוניברסיטת לואיזיאנה-לאפייט


הערות שוליים

קטגוריה:אמריקאים ילידי לואיזיאנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת לואיזיאנה בלפאייט
קטגוריה:בחירות דראפט של פילדלפיה 76'
קטגוריה:כדורסלני אורלנדו מג'יק
קטגוריה:כדורסלני פיניקס סאנס
קטגוריה:כדורסלני ניו אורלינס פליקנס
קטגוריה:כדורסלני ניו יורק ניקס
קטגוריה:לואיזיאנה: כדורסלנים
קטגוריה:אמריקאים שנולדו ב-1994